Video: Solidariteit maak VN-konsepklag teen SA-regering bekendDirk Hermann. Foto: Reint Dykema Volgens die Solidariteit-klag oortree die Suid-Afrikaanse regering die VN-konvensie wat alle vorme van rassediskriminasie verbied. Die klag fokus op die staat se gebruik van die nasionale rassedemografie as ’n kwotabeleid. Die klag neem die vorm aan van ŉ skaduverslag wat aan die VN se komitee vir die uitwissing van alle vorme van rassisme (CERD) voorgelê gaan word. Solidariteit het ook vandag begin met ŉ twee maande lange openbare proses om insette van Suid-Afrikaners van oor die hele ras- en politieke spektrum heen te kry om sodoende ŉ breë spektrum van Suid-Afrikaners se mening in die verslag te weergee. Wanneer die openbare konsultasieproses afgehandel is, sal die verslag gefinaliseer word en in Augustus 2015 formeel by die VN ingedien word. CERD maak voorsiening daarvoor dat burgerlike organisasies ’n regering kan verkla deur middel van ŉ skaduverslag wat voorgelê word in reaksie op die betrokke regering se eie verslag aan CERD. “Dit is die eerste keer dat die Suid-Afrikaanse regering sedert 1994 by die Verenigde Nasies vir rassediskriminasie aangekla word. Die kern van die klag is dat die Suid-Afrikaanse regering se absolute fokus op rasseverteenwoordiging teen die bepalings van CERD indruis. Die staat se rassebeleid gaan verder as wat regstellende aksie internasionaal toegelaat word en voldoen nie meer aan die internasionale vereiste van regstellende aksie nie,” het Dirk Hermann, bestuurshoof van Solidariteit gesê. Hermann verduidelik dat die klag in die skaduverslag wyer strek as bloot Solidariteit en sy lede. “Ons fokus op ŉ saak wat alle Suid-Afrikaners raak en wat ’n brandpunt vir almal, ongeag ras, geword het. Suid-Afrikaners oor ŉ breë spektrum is moeg vir die swak polisiediens as gevolg van ŉ oordrewe fokus op ras; dink dit is uiters onbillik om die nasionale rassedemografie in die Wes-Kaap toe te pas; en dink dit is absurd om met ŉ aggressiewe kwotastelsel vaardighede by Eskom te verjaag te midde van ŉ kragkrisis. Ons verwag dus steun vanuit alle oorde in ons openbare konsultasieproses,” het Hermann gesê. Die regering se beleid van rassekwotas kan nie gedefinieer word as regstellende aksie nie, maar eerder as ’n vorm van neo-rassisme wat nêrens in die wêreld aanvaarbaar is nie. Van die belangrikste punte van Solidariteit se klag teen die regering se neo-rassisme is dat: Daarteenoor bepaal internasionale praktyke oor regstellende aksie dat: Suid-Afrika se program van rasseverteenwoordigendheid voldoen dus nie aan die definisie van regstellende aksie nie, volgens Solidariteit. Dirk Groenewald, hoof van Solidariteit se Sentrum vir Billike Arbeidspraktyke, het die volgende tydens die mediakonferensie gesê: [wpvideo 7dLQAN7i]